recursal/SuperWikiNEXT-32B huggingface dataset:
Coordenadas: 42°10′39″N 8°39′54″O﻿ / ﻿42.17750, -8.66500

Vista das instalacións.
A **Cidade Deportiva Afouteza** é un complexo deportivo do Real Club Celta de Vigo situado na parroquia de Pereiras, no concello de Mos. Foi inaugurada 28 de novembro de 2020. O nome vén do lema "Afouteza e corazón", un dos slogans mais célebres da entidade e que forma parte do seu himno. En agosto de 2020 o Celta realizou unha enquisa entre os seus socios para escoller o nome da nova cidade deportiva, que viña substituír as instalacións municipais da Madroa e de Barreiro. Finalmente, entre 3500 propostas recibidas, escolleuse o nome de Afouteza.

Instalacións
------------

Desde novembro de 2021 as instalacións atópanse na Fase 1 do proxecto. Edificado polo Grupo San José, consta de 59 901 m² de parcela, 4878 m² de superficie construída e 29 500 m² de superficie urbanizada. Dispón de ​tres campos de céspede natural e dun edificio principal que alberga almacéns, cuartos de instalacións, ximnasio, oficinas, sala de prensa e vestiarios.

Notas
-----

1. ↑  "Afouteza e corazón" é un dos lemas do club.
2. ↑  "O Celta abre unha votación entre dez posibles nomes para a cidade deportiva.". *La Voz de Galicia*. Consultado o 4 de xullo de 2022.
3. ↑  "Afouteza, a gran aposta de Mouriño, celebra o seu primeiro aniversario.". *El Desmarque*. Consultado o 4 de xullo de 2022.

Véxase tamén
------------

### Outros artigos

* Instalacións Deportivas da Madroa
* Campo Municipal de Barreiro
Illa Livingston, onde está situada a base.
Vista da Base.
A **Base Antártica Española Juan Carlos I** (**BAE Juan Carlos I**) é unha base científica española na Antártida dependente do CSIC, está situada na península Hurd na illa Livingston, no arquipélago das Shetland do Sur a 40 metros da costa e a 12 metros de altura, na aba do Monte Raíña Sofía. A montaxe da instalción comezou o 8 de xaneiro de 1988 e o 11 de xaneiro izábase a bandeira española no que era a primeira base española na Antártida, ten unha superficie de 2150 m² e pode albergar como máximo 50 persoas. A base só permanece ocupada no verán austral, entre novembro e marzo. O apoio loxístico e de mantemento realízao desde 1991 o buque de investigación oceanográfica da armada BIO Hespérides.

Véxase tamén
------------

### Ligazóns externas

* Ivanov, L. General Geography and History of Livingston Island. In: *Bulgarian Antarctic Research: A Synthesis*. Eds. C. Pimpirev and N. Chipev. Sofia: St. Kliment Ohridski University Press, 2015. pp. 17–28. ISBN 978-954-07-3939-7 *(en inglés)*

|  |  |
| --- | --- |
| Control de autoridades | 
* Wd: Q403043
* WorldCat
* VIAF: 2624155566456913380002
* GeoNames: 6620759

 |
Apotema dun hexágono.
O **apotema** dun polígono regular é a liña que partindo do centro xeométrico da figura é perpendicular a un dos seus lados. No caso dos triángulos, é máis habitual chamalo altura.

Explicación
-----------

Dadas as propiedades xeométricas dun polígono regular, o apotema pode tamén ser definida como o segmento de recta que une o centro do polígono co punto central dun dos seus lados. A lonxitude do apotema é tamén o raio do círculo que pode ser inscrito no polígono. Pola mesma lóxica, para un círculo dado e unha corda, o apotema é o segmento de recta ao longo do cal se mide a distancia entre o punto medio da corda e o centro do círculo.

Fórmula
-------

Nun n-polígono regular con apotema *r*, raio do círculo circunscrito *R* e lonxitude dun dos lados *z*:

{\displaystyle r={\frac {z}{2\tan(\pi /n)}}=R\cos(\pi /n)}

Etimoloxía
----------

A palabra *apotema* deriva do francés *apothème* (1751), neoloxismo creado a partir do radical *apoth-* de *apóthesis*, que significa *acción de colocar ao lado, de depositar*, con influencia do grego *hypóthema*, *base*, para o sufixo *-ema* (f. hist. 1789 apotema).

| * v
* c
* e
Xeometría plana |
| --- |
| Xeometría de rectas | segmento ·  semirrecta ·  recta |
| Xeometría de curvas | arco ·  circunferencia ·  centro ·  raio ·  diámetro ·  secante ·  tanxente ·  círculo ·  sector ·  elipse ·  parábola ·  hipérbole |
| Xeometría de polígonos | 

|  |  |
| --- | --- |
| Rectas | altura ·  apotema ·  bisectriz ·  ceviana ·  diagonal ·  mediana ·  mediatriz |
| Puntos | baricentro ·  circuncentro ·  incentro ·  ortocentro |

 |
| 

| * v
* c
* e
Polígonos |
| --- |
| 1–10 | Triángulo ·  Cuadrilátero ·  Pentágono ·  Hexágono ·  Heptágono ·  Octógono ·  Enneágono ·  Decágono |
| 11–20 | Hendecágono ·  Dodecágono ·  Tridecágono ·  Tetradecágono ·  Pentadecágono ·  Hexadecágono ·  Heptadecágono ·  Octodecágono ·  Eneadecágono ·  Isodecágono |
| Outros | Triacontágono · Tetracontágono ·  Pentacontágono · Hexacontágono · Heptacontágono · Octacontágono · Eneacontágono  ·  Hectágono ·  Chiliágono ·  Miriágono · Megágono · Googólgono |

 |

|  |  |
| --- | --- |
| Control de autoridades | 
* Wd: Q508490
* BRE: 1824788
* MAG: 180059438
* Treccani: apotema

 |
Animación de 24 horas, dende as 17:00 do 27 de febreiro.
O **Ciclón extratropical Xynthia** é un ciclón que formou na latitude das Illas Canarias. Acadou proporcións semellantes a un furacán de forza 2-3 (ventos de até 180 km/h) segundo a escala de Saffir-Simpson cando chegou ás costas galegas o 27 de febreiro de 2010. Malia perder a característica tropical, o ciclón Xynthia experimentou un proceso de cicloxénese explosiva ó seu paso polo Arquipélago de Madeira no seu avance cara ó leste reducindo drasticamente a presión do sistema. As previsións que se fixeron no seu momento para o Ciclón extratropical Klaus de xaneiro de 2009, referente máis inmediato, alertaban de ventos de até 154 km/h.

En total máis 51 persoas perderon a vida.

Previsións
----------

Mapa de alertas feitas o día 26 de febreiro.
### Galicia

En Galicia, a Xunta activou un dispositivo de máis de 2 000 persoas. Suspendéronse todas as actividades no aire libre para a fin de semana e pedíuselle á poboación que ficase na casa e deixase libres as liñas telefónicas. Habilitáronse liñas de comunicación exclusivas para os servizos de emerxencia.

Danos e vítimas en España
-------------------------

A treboada causou a morte dunha muller de 82 anos en Ourense, por mor da caída dun valado. En Guipúscoa caeu un guindastre sobre un edificio de vivendas e máis un frontón, causando só danos materiais. En León, unha muller de 75 anos resultou ferida nunha perna, por mor do afundimento parcial dunha casa baixa.

Notas
-----

1. ↑  "Weather Blog : Weather Underground". Arquivado dende o orixinal o 17 de xaneiro de 2013. Consultado o 21 de novembro de 2015.
2. ↑  lavozdegalicia.es
3. ↑  publico.es
4. ↑  El País, ed. (27-02-2010). "Alerta en toda España por la borrasca explosiva que travessarà avui la Península". Consultado o 27-02-2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ciclón extratropical Xynthia***  |

|  |  |
| --- | --- |
| Control de autoridades | 
* Wd: Q926626
* LCCN: sh2014002618

 |
En termos de Dereito a **cidadanía** é a condición da persoa física (dita *cidadán* ou *cidadá*) pola cal o ordenamento xurídico dun Estado lle recoñece a plenitude dos dereitos civís e políticos. A cidadanía pode ser vista como un status do cidadán, ou como un contrato xurídico entre ese cidadán e o Estado. As persoas que carecen da cidadanía dun Estado son estranxeiros, se a teñen doutro Estado, ou apátridas se, por contra, non teñen ningunha cidadanía.

Cidadán e súbdito
-----------------

O concepto de cidadán difire do de *súbdito*, que se refire a aquel que é suxeito da soberanía dun Estado; a condición de súbdito implica, de por si, unha situación puramente pasiva (deberes e suxeición), mentres que a de cidadán implica a titularidade dos dereitos e doutras situacións xurídicas activas.

Cidadanía é a relación que hai entre o cidadán é a súa comunidade política.

Véxase tamén
------------

### Bibliografía

* GUIMARÃES, Francisco Xavier da Silva: *Nacionalidade: Aquisição, Perda e Reaquisição*, 1ª edição, Forense, 1995.

### Outros artigos

* Nacionalidade
* Dereitos políticos

|  |  |
| --- | --- |
| Control de autoridades | 
* Wd: Q42138
* AAT: 300262481
* BNCF: 14444
* BNF: 120990114
* BRE: 2375607
* EBID: ID
* GEC: 0090875
* GND: 4056630-4
* JSTOR: citizenship
* LCCN: sh85026205
* MAG: 2780781376
* NKC: ph116310
* PSH: 9151
* Treccani: cittadinanza

 |

|  |  |
| --- | --- |
| Identificadores | 
* MeSH: D000087482
* MeSH: I01.880.604.473.326

 |
O **balanceo de carga** é a técnica de distribuír o peso do cómputo entre varios dispositivos. O obxectivo é optimizar o uso dos recursos, maximizar o desempeño, minimizar os tempos de resposta e evitar a sobrecarga. Un sistema de balanceo de carga non implica necesariamente unha tolerancia a erros. O elemento que falle perderá os seus procesos e deberán crearse de novo no resto de servidores que soporten o balanceo.

Todo o hardware ten o seu límite, e moitas veces o mesmo servizo ten que se repartir por varias máquinas, co fin de evitar unha saturación. Entre os elementos dunha rede máis susceptibles de ser balanceados atópanse servidores, servizos web, liñas de comunicacións, routers, switches e devasas.

Balanceo de carga entre servidores
----------------------------------

Grupo de servidores físicos, no que cada nodo ten o seu propio enderezo IP. O servizo que se desexa balancear ten asignada un enderezo IP virtual. Un dos servidores do balanceo actúa como Master e encárgase de atender as peticións á IP virtual e seleccionar o servidor menos cargado para atender a petición. As formas de selección do servidor menos cargado inclúen carga de CPU, número de conexións que atende, selección alternativa etc.

Para garantir que o usuario verá os seus datos independentemente do servidor que lle atenda, existen mecanismos de afinidade que asignan o mesmo servidor ao mesmo usuario entre diferentes conexións.

Balanceo de carga entre devasas
-------------------------------

Utilízanse para dar continuidade ao servizo de acceso a Internet da compañía. A táboa de conexións é compartida entre tódalas devasas que atenden exclusivamente ás conexións.

Balanceo de carga entre liñas de comunicacións
----------------------------------------------

Esta técnica consiste en agrupar varias liñas de comunicacións, coma por exemplo ADSL, para conseguir unha única liña de maior capacidade. Tódalas liñas poden utilizarse ao mesmo tempo (Shortest Path Bridging), a carga é compartida e as conexións dende o exterior son balanceadas polo dispositivo de balanceo de carga.
O balanceo tamén pode consistir nun reencamiñamento do tráfico por camiños alternativos co fin de desconxestionar o acceso aos servidores.

Balanceo de almacenamento
-------------------------

O balanceo de soporte de almacenamento permite distribuír o acceso a sistemas de arquivos por varios discos, conseguindo así melloras nos tempos de acceso. As soluciones poden ser adicadas ou existir en cada un dos servidores do cluster de servidores. Típicas solucións poden ser varios dispositivos locais configurados RAID e/ou dispositivos accesibles dentro da rede SAN. Tamén pódese ofrecer como un servizo na nube, que non precisa de hardware adicional, posto que o servizo préstase de xeito remoto. Todas as peticións de acceso son encamiñados a través de Internet a datacenter. O provedor do servizo adoita a cobrar por este en concepto de peticións simultáneas e por cantidade de datos transferidos.

|  |  |
| --- | --- |
| Control de autoridades | 
* Wd: Q575614
* GND: 4323960-2
* MAG: 139330139

 |
*Para outros ciclóns chamados Klaus, véxase ciclón Klaus.*
O furacán Klaus ao nordeste das Pequenas Antillas o 8 de novembro de 1984
O **furacán Klaus** foi unha treboada tropical de fortes ventos orixinada no Caribe e que provocou numerosos danos no Atlántico Norte. Posteriormente chegou a afectar a Galicia entre o 14 e o 15 de novembro de 1984. Un mes antes, batera contra as costas galegas o furacán Hortensia, de maior intensidade e gravidade.

Nome
----

*Klaus* era un dos nomes incluídos nas listas de furacáns tropicais, onde se mantivo ata 1990, cando un devastador furacán Klaus causou numerosas vítimas na Martinica, e foi retirado da lista. Klaus segue dándolle nome a outras treboadas non tropicais, como a que impactou Galicia en 2009.

Percorrido
----------

O furacán Klaus orixinouse nunha zona extraordinariamente meridional do Caribe, nas Illas de Sotavento nos primeiros días novembro de 1984. Dende Curação seguiu unha traxectoria cara ao noroeste, batendo en Porto Rico e acadando neste punto os 145 km/h. A partir de aí continuou a súa traxectoria como treboada extratropical en dirección noroeste, ata que impactou nas costas de Galicia especialmente na fachada occidental. Os ventos acadaron os 120 km/h en Ferrol.

Danos
-----

Na súa zona de orixe, no Caribe, o furacán provocou numerosos asolagamentos e destrución de infraestruturas. Afundiron tres barcos en Anguila e faleceron dúas persoas en Dominica. En Galicia, o ciclón causou a morte dun mariñeiro en Muros e diversos danos materiais, mormente os producidos polo derrubamento de árbores e o asolagamento de edificios.

Notas
-----

1. 1 2  El ciclón 'Klaus' pasó sin ocasionar daños importantes, *El País*, 17/11/1984
2. ↑  Primer on Natural Hazard Management in Integrated Regional Development Planning, chapter 12: Hurricane Hazards, Department of Regional Development and Environment Executive Secretariat for Economic and Social Affairs Organization of American States, Washington:1991
**Armando Calderón Sol**, nado en San Salvador o 24 de xuño de 1948, é un avogado, empresario e político, Presidente do Salvador entre 1994 e 1999.

Traxectoria
-----------

En 1977 recibiu un doutoramento en Xurisprudencia e Ciencias Sociais. Foi un dos fundadores da Alianza Republicana Nacionalista (ARENA) en setembro de 1981. Foi Alcalde de San Salvador (1988-1994).

Presentouse como candidato presidencial nos comicios do 20 de marzo de 1994, pero non alcanzou a maioría en primeira volta, tendo que competir na segunda rolda electoral do 24 de abril co candidato de esquerda, Rubén Zamora da coalición FMLN-CD. Tras vencer na segunda elección, tomou posesión o 1º de xuño dese ano. A Calderón correspondeulle implementar varios puntos pendentes da aplicación dos Acordos de Paz de Chapultepec como o despregue da Policía Nacional Civil e a desmobilización da antiga Policía Nacional.

Xunto co seu conselleiros económicos, Juan José Daboub e Manuel Enrique Hinds, Calderón Sol puxo en marcha unha serie de medidas neoliberais como privatización das compañías telefónicas e de distribución eléctrica e os fondos de pensións ata entón de propiedade gobernamental. Durante a súa xestión, o territorio salvadoreño foi abordelado polo paso do Furacán Mitch, que provocou importantes danos na infraestrutura do país. Terminado o seu mandato, o 1 de xuño de 1999, Calderón Sol paso a ser Deputado do Parlamento Centroamericano, desde entón mantivo un alto perfil político e ocupou o cargo de presidente honorario da ARENA.

Notas
-----

1. ↑

| Presidente do Salvador |
| --- |
| *Segue a:* Alfredo Cristiani | **Armando Calderón Sol**(1994-1999) | *Precede a:* Francisco Flores Pérez |
| ARENA |

|  |  |
| --- | --- |
| Control de autoridades | 
* Wd: Q381018
* WorldCat
* VIAF: 68249362
* EBID: ID
* FAST: 424691
* GEC: 0262404
* GND: 1056184825
* ISNI: 0000 0000 3423 9686
* LCCN: n98094969
* Munzinger: 00000021180

 |
A **Banda de música de Vilatuxe** é unha agrupación musical fundada en 1944 na parroquia de Vilatuxe, no concello pontevedrés de Lalín.

Historia
--------

A súa fundación correu a cargo de doce mozos en 1944. Nos primeiros anos de vida, pasaron pola dirección Manuel Anseán, Bernardino da Xesta, Eliseo de Muimenta e Xaquín Roldán Siles. En 1951, tomou a batuta Enrique García Rey, compositor de diversas obras como *Rapsodia galega núm. 1*. Tras el, pasaron Xosé Ochoa, Ricardo Jordán, José Bugallo Diz, José Peña ou Contiña, entre outros.

Pero a emigración de parte dos membros da formación nas décadas seguintes estivo a piques de facer desaparecer a banda. Foi en 1978 cando se inicia unha nova etapa, á que contribuíu en gran parte José Fernández Bernárdez, que fora un dos mozos fundadores. Apareceron as primeiras mulleres na agrupación e esta pasa a denominarse **Nova Banda de Vilatuxe**, nome que conservou algo máis de trinta anos. José Barros Sada, entre 1978 e 1990; Ramón Vigo Deza, ata 1994; José García Fernández *Pachote*, ata 1997 e Gregorio Mosteiro, ata 2003 foron os sucesivos directores. Baixo a batuta de Mosteiro, naceu a Escola de Música de Vilatuxe. A este sucedeuno Jaime González, que foi o primeiro director nado en Vilatuxe e ao cal substituíu Víctor Vilariño, o actual director da agrupación, procedente da Unión Musical Ponteledesma.

Véxase tamén
------------

### Bibliografía

* Alvarellos Iglesias, Enrique (1986). *Bandas de música de Galicia*. *Lugo: Alvarellos*.

### Ligazóns externas

* Historia da banda
* *Unha terra de bandas (IV)*, Faro de Vigo.

| * v
* c
* e
Bandas de música da comarca do Deza (Pontevedra) |
| --- |
| 
* Agolada
* Artoño
* A Baíña
* A Bandeira
* Bendoiro
* Bermés
* Brántega
* Camanzo
* Cira
* As Cruces
* Filgueira
* Goiás
* Lalín
* Lamela
* Mato
* Merza
* Moimenta
* Noceda
* A Penela
* Piloño
* Ponteledesma
* Prado
* Sanxurdo
* Silleda
* Soutolongo
* Ventosa
* Vilatuxe
* A Xesta

 |
**Brujería** é unha banda de deathgrind mexicana formada en 1989. Nos seus primeiros anos, estivo rodeada dunha peculiar historia negra, debido a que os seus integrantes ocultaban as súas identidades de forma similar aos narcotraficantes mexicanos, e a que foi implicada de varias formas en diversos actos criminalísticos.

Membros
-------

En realidade trátase dun supergrupo formado por membros doutras bandas destacadas como Faith No More, Fear Factory, Napalm Death, Terrorizer, Dead Kennedys, Lock Up, Sadistic Intent, Nile, Acheron, Dimmu Borgir, Carcass, Witchery, The Haunted, Cradle of Filth e At the Gates. A formación do grupo cambiou moito desde a súa orixe; os membros fixos actuais son Juan Brujo, *Fantasma* (Pat Hoed), *Hongo* (Shane Embury de Napalm Death) e *El Cynico* (Jeff Walker de Carcass).

Discografía
-----------

* *Matando Güeros* (1993)
* *Raza odiada* (1995)
* *Brujerizmo* - 2000
* *Pocho Aztlan* - 2016

Véxase tamén
------------

### Ligazóns externas

* Páxina oficial do grupo

|  |  |
| --- | --- |
| Control de autoridades | 
* Wd: Q795030
* WorldCat
* VIAF: 154390311
* AllMusic: mn0000531230
* BNF: 14246706b
* Discogs: 261540
* IMDb: nm3163647
* ISNI: 0000 0001 0673 7685
* LCCN: n2003082747
* Metal Archives: 1347
* MusicBrainz: ID
* NKC: xx0238916
* Songkick: 384585

 |
**Armando Blanco Martínez**, nado en Cacheiras (Teo) o 27 de abril de 1948 e finado no mesmo concello o 12 de setembro de 2015, foi un hostaleiro e político galego.

Traxectoria
-----------

Dono dun coñecido establecemento hostaleiro en Teo. Foi concelleiro en Teo dende 1987. Nas eleccións municipais de 1995 encabezou a candidatura do PPdeG á alcaldía de Teo e foi elixido alcalde con maioría absoluta. Nas municipais de 1999 volveu ser elixido alcalde con maioría absoluta, se ben ao longo do mandato varios concelleiros do seu grupo deixárono en minoría. Nas municipais de 2003 perdeu a maioría absoluta, pero continuou como alcalde co apoio do concelleiro IN-TEO. Nas municipais de 2007 perdeu fronte ao candidato do BNG Martiño Noriega, quedando como portavoz na oposición e retirándose da política no 2011.

|  |  |  |
| --- | --- | --- |
| Predecesor:**Ignacio Varela Eiras** |  **Alcalde de Teo** 1995 - 2007 | Sucesor:**Martiño Noriega** |

Notas
-----

1. ↑  *La Voz de Galicia*, 13-9-2015, p. 51.

Véxase tamén
------------

### Outros artigos

* Eleccións municipais en Teo

### Ligazóns externas

* Relación Alcaldes Concello de Teo
A **Banda dos Catro** (en chinés tradicional: 四人幫; en chinés simplificado: 四人帮; pinyin: *sì rén bāng*) foi o nome que recibiu un grupo de altos dirixentes do Partido Comunista da China que foron expulsados do mesmo e postos baixo arresto trala morte de Mao Zedong en 1976, sendo declarados culpables de crimes e abusos cometidos durante a Revolución Cultural. Este feito é considerado como o final deste período histórico da China.

O grupo estaba composto pola viúva de Mao, Jiang Quing, e tres dos colaboradores desta: Zhang Chunqiao, Yao Wenyuan e Wang Hongwen, os cales desempeñaban altos cargos dentro do Goberno da República Popular China nos últimos anos de vida de Mao. Jiang Qing, apoiada por Mao, en 1966 púxose á fronte do aparello cultural do Estado mentres que os outros tres eran altos dirixentes do PCCh en Shanghai.

* Membros da Banda dos Catro
* Jiang Qing
* Zhang Chunqiao
* Yao Wenyuan (centro)
* Wang Hongwen

Véxase tamén
------------

### Bibliografía

* Barnouin, Barbara; Changgen, Yu.: *Ten Years of Turbulence. The Chinese Cultural Revolution*. Londres/Nova York: Kegan Paul International, 1993

### Outros artigos

* Maoísmo
* Revolución Cultural

### Ligazóns externas

* China - The Four Modernizations, 1979-82. country-studies.com

|  |  |
| --- | --- |
| Control de autoridades | 
* Wd: Q196341
* BMT: 10014
* BRE: 4684426
* FAST: 937678
* GEC: 0007244
* GND: 4188272-6
* LCCN: sh85053013

 |
**Buzzcocks** é unha banda inglesa de punk rock formada en Bolton en 1976 polo vocalista e guitarrista Pete Shelley. Son considerados unha importante influencia na escena musical de Manchester, o movemento discográfico independente, o punk rock, o powerpop, o pop punk e o indie rock. Acadaron o éxito comercial con sinxelos que fusionaban as estruturas pop coa enerxía do punk.

O nome "Buzzcocks" foi escollido por Howard Devoto e Pete Shelley despois de ler o titular "it's the buzz, cocks!" nunha recensión da serie de televisión *Rock Follies* na revista *Time Out*. O "buzz" é a excitación de tocar nun escenario; "cock" na xerga de Manchester significa colega.

Aínda que non tiveron tanta proxección como os tamén ingleses Sex Pistols e The Clash, os Buzzcocks foron referencia para bandas coma The Libertines, Green Day ou The Offspring (que versionaron o seu tema "Autonomy"). Fine Young Cannibals, Anti-Flag, Billy Talent e Thursday versionaron a súa canción "Ever Fallen in Love", mentres que Nirvana convidounos para que fosen os abreconcertos na que sería a súa derradeira xira europea.

Discografía
-----------

Left to right :  
Steve Diggle, Pete Shelley, John Maher,  
Chris Remmington, @ Hellfest 2013.

| Álbum | Ano | Selo |
| --- | --- | --- |
| *Another Music in a Different Kitchen* | 1978 | United Artists Records |
| *Love Bites* | 1978 | United Artists Records |
| *A Different Kind of Tension* | 1979 | United Artists Records |
| *Trade Test Transmissions* | 1993 | Castle |
| *All Set* | 1996 | I.R.S. Records |
| *Modern* | 1999 | Go-Kart Records |
| *Buzzcocks* | 2003 | Merge Records |
| *Flat-Pack Philosophy* | 2006 | Cooking Vinyl |
| *The Way* | 2014 | PledgeMusic |

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q939329
* WorldCat
* VIAF: 151210398
* AllMusic: mn0000629564
* BNF: 13902207k
* Discogs: 40332
* Genius: Buzzcocks
* GND: 5206079-2
* IMDb: nm1565871
* ISNI: 0000 0001 1523 6663
* LCCN: n94061513
* MusicBrainz: ID
* NKC: xx0028957
* Songkick: 351352
* SUDOC: 156839857

 |
**Armando González González**, nado en Vigo o 8 de agosto de 1931 e finado na mesma cidade o 7 de decembro de 2022, foi un remeiro galego. Participou nos Xogos Olímpicos de 1960 en Roma.

Traxectoria
-----------

A cidade de Vigo ós seus atletas.
Necrolóxica de Armando González no *Faro de Vigo*.
Foi remeiro do Real Club Náutico de Vigo e en 1960, despois de proclamarse campión de España no Lago de Banyoles, foi seleccionado para disputar os Xogos Olímpicos de Roma. Participou na proba de catro con temoneiro, celebrada no Lago Albano, actuando como temoneiro xunto aos seus compañeiros do Náutico Franco Cobas, José Luis Méndez, Emilio García Bengoechea e Alberto Valtierra. Remataron de últimos tanto na súa manga dos cuartos de final, como na da repesca, sendo o ouro para o Equipo Alemán Unificado.

Notas
-----

1. ↑  "Vigo rende homenaxe aos seus olímpicos e paralímpicos cun monumento". *VigoÉ*. 13/10/2016.
2. ↑  Cobas, Franco. "Nos ha dejado José Luis Méndez… uno de los pilares de cuando el Náutico de Vigo fue España" (en castelán). Consultado o 5 de agosto de 2021.
3. ↑  "Proba de catro con temoneiro dos Xogos Olímpicos de 1960". *olympedia.org* (en inglés). Consultado o 5 de agosto de 2021.

|  |  |
| --- | --- |
| Control de autoridades | 
* Wd: Q56254328
* OCID: armando-gonzalez
* Sports Reference: armando-gonzalez-1

 |
A **Asociación Ucraína de Fútbol** (**UAF**) (en ucraíno: Українська асоціація футболу, *Ukrayinska asotsiatsiya futbolu*) é o máximo corpo reitor do fútbol en Ucraína, con sede en Kíiv. Foi fundada en 1992, trala disolución da Unión Soviética da cal formaba parte o país. Organiza as ligas ucraínas de fútbol (sendo a máxima categoría a *Prem'er-Liha*), o campionato de Copa (Кубок України) e outras competicións. Ademais, está ao cargo da Selección de fútbol de Ucraína nas súas distintas categorías.

Antes do 2019 coñecido como Federación de Fútbol de Ucraína (FFU).

Historia
--------

A Federación Ucraína de Fútbol fundouse como entidade legal independente o 13 de decembro de 1991. Até a data, Ucraína fora parte da Federación Soviética de Fútbol e os seus clubs participaban no campionato da Unión Soviética. En febreiro de 2002 a FFU puxo en marcha a primeira edición da liga profesional de Ucraína, e tamén do campionato deCopa. En 1992, Ucraína pasou a ser membro de pleno dereito da UEFA e a FIFA.

A Selección de fútbol de Ucraína disputou o seu primeiro partido o 29 de abril de 1992, un encontro amigable contra Hungría, que se impuxo por 1-3. A súa primeira presenza nunha fase final dun campionato internacional foi no Mundial de 2006, en que chegou a cuartos de final. En categorías inferiores, Ucraína gañou a medalla de bronce no Campionato de Europa sub-16 de 1994 e a medalla de prata no Campionato Europeo sub-18 de 2000.

En 2005 a FFU, xunto coa Asociación Polaca de Fútbol, presentou formalmente a súa candidatura para albergar a Eurocopa 2012. Na votación final, celebrada o 18 de abril de 2007, a UEFA elixiu a candidatura de Polonia/Ucraína por diante de Italia e a candidatura conxunta de Croacia/Hungría.

Véxase tamén
------------

### Outros artigos

* Selección de fútbol de Ucraína.
* Eurocopa de Fútbol Polonia/Ucraína 2012.

### Ligazóns externas

* Sitio web oficial da Asociación Ucraína de Fútbol *(en ucraíno)**(en inglés)*.
**Armando Enrique Hart Dávalos**, nado na Habana o 13 de xuño de 1930 e findado na mesma cidade o 26 de novembro de 2017, foi un dirixente estudantil reformista, intelectual, avogado, revolucionario, político e educador cubano. Como dirixente do Movemento 26 de xullo participou activamente na Revolución cubana, sendo posteriormente ministro de Educación de Cuba entre 1959 e 1965 e ministro de Cultura desde 1976 a 1997.

Traxectoria
-----------

Cursou estudos universitarios na Universidade da Habana onde destacou como dirixente estudantil reformista nas primeiras mobilizacións contra a ditadura de Fulgencio Batista.

Iniciouse na vida política como membro do Partido Ortodoxo e logo pasou a formar parte do Movemento Nacional Revolucionario. En 1956 foi un dos fundadores do Movemento 26 de xullo integrando a súa primeira dirección nacional.

En 1957 foi detido pola ditadura de Fulgencio Batista e condenado a varios anos de prisión por pertencer ao Movemento 26 de xullo, que iniciara a loita armada contra Batista, pero logrou fuxirse. Pouco despois foi designado Coordinador Nacional do Movemento 26 de xullo. En xaneiro de 1958 foi detido novamente e permaneceu en prisión até o triunfo da Revolución cubana, sendo liberado polo comandante do G-2 cubano Raimundo Torres Raído. 

Instalado o novo goberno baixo a presidencia de Manuel Urrutia Lleó foi designado Ministro de Educación, cargo no que pertenceu até 1965. Nesa función organizou unha Campaña Nacional de Alfabetización en 1961 que reduciu considerablemente o analfabetismo en Cuba, reducíndoo de máis dun 20% en 1958 ao 3,9% ao finalizar a mesma.

Desempeñouse como ministro de Cultura desde a constitución dese organismo en 1976 até 1997. Logo foi designado director da Oficina do Programa Martiano. Membro do Partido Comunista de Cuba desde a súa constitución en 1965, foi secretario de Organización do Comité Central, primeiro secretario do Comité Provincial do Partido na antiga provincia de Oriente e membro do Buró Político desde 1965 até 1991.

Foi así mesmo presidente da Sociedad Cultural José Martí. Faleceu na capital cubana o 26 de novembro de 2017 por mor dunha insuficiencia respiratoria.

Obras
-----

* *Del trabajo cultural* (1970)
* *Cambiar las reglas del juego* (1983)
* *Cultura en Revolución* (1990)
* *Cubanía, cultura y política* (1993)
* *Perfiles* (1995)
* *Una pelea cubana contra viejos y nuevos demonios* (1995)
* *Hacia una dimensión cultural del desarrollo* (1996)
* *Cultura para el desarrollo, el desafío del siglo XXI* (2001)
* *Ética, cultura y política* (2001)
* *La Condición Humana* (2005)

Notas
-----

1. ↑  "Fallece el intelectual y político cubano Armando Hart Dávalos". *Cuba Debate* (en castelán). 26 de novembro de 2017. Consultado o 16 de outubro de 2021.

Véxase tamén
------------

### Outros artigos

* Revolución cubana
* Historia de Cuba

|  |  |
| --- | --- |
| Control de autoridades | 
* Wd: Q678411
* WorldCat
* VIAF: 54142945
* BNE: XX969266
* BNF: 11886511t
* DeutscheBio: 118837753
* Dodis: P66082
* FAST: 10828
* GND: 118837753
* ISNI: 0000 0001 0901 8547
* LCCN: n50032284
* NPG: mp94155
* NTA: 070994099
* SUDOC: 026658356

 |
Un **autosoma** ou **cromosoma autosómico** é un cromosoma que non é un cromosoma sexual (ou alosoma). Nas células diploides os cromosomas aparecen por pares, polo que todos os cromosomas autosómicos están repetidos formando un par en cada célula; nas células humanas hai 22 pares de autosomas (e un par de cromosomas sexuais). Os autosomas de cada par concreto son practicamente iguais e denomínanse cromosomas homólogos. Polo contrario os cromosomas sexuais son distintos nos homes (XY) e iguais nas mulleres (XX). Nas células haploides só hai un cromosoma de cada par, tanto de autosomas coma de cromosomas sexuais. Os pares de cromosomas autosómicos humanos numéranse do 1 ao 22, mentres que os cromosomas sexuais son o par 23 e denomínanse coas letras X e Y.

Os caracteres xenéticos situados nos autosomas dise que teñen unha **herdanza autosómica** e tipicamente eses caracteres hérdanse en igual proporción en machos e en femias (pero tamén hai caracteres influídos polo sexo, que son unha excepción dentro dos autosómicos). Os xenes situados nos autosomas son **xenes autosómicos** e están repetidos, xa que hai un en cada homólogo. Se ambos os xenes levan o mesmo alelo dise que o individuo é homocigoto para ese carácter; se son distintos, é heterocigoto.

Os caracteres situados na porción diferencial do cromosoma sexual X (porción que non existe no Y, que é máis pequeno) denomínanse caracteres ligados ao sexo e non se herdan en igual proporción en machos ca en femias, polo que neste sentido non se comportan igual que se estivesen nun autosoma.

Aínda que son os cromosomas sexuais os que determinan o sexo con que nace o individuo, algúns xenes que teñen que ver coa reprodución e aspecto están nos autosomas. 
E, reciprocamente, os cromosomas sexuais non só conteñen xenes para caracteres sexuais, senón tamén interveñen en moitos procesos non sexuais.

Cariotipo feminino. Os pares 1-22 son autosomas. O par 23 está formado polos cromosomas sexuais, neste caso XX.

Notas
-----

1. ↑  Griffiths, Anthony J. F. (1999). *An Introduction to genetic analysis*. New York: W.H. Freeman. ISBN 0-7167-3771-X.

Véxase tamén
------------

### Outros artigos

* Autosómico dominante
* Autosómico recesivo
* Cromosoma homólogo
* Sistema de determinación do sexo

| * v
* c
* e
Cromosomas humanos |
| --- |
| Autosomas | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22

 |
| Cromosoma sexual | 
* X
* Y
* Corpo de Barr
* Rexión pseudoautosómica

 |
| Xeral | 
* Cromosoma
* Centrómero
* Telómero
* Cromátide
* Organizador nucleolar
* Cariotipo
* Cromatina

 |

|  |  |
| --- | --- |
| Control de autoridades | 
* Wd: Q186380
* BRE: 1840402
* GEC: 0082215
* JSTOR: autosomes
* MAG: 134925867

 |

|  |  |
| --- | --- |
| Identificadores | 
* FMA: 74406

 |
**Cidadáns de Galicia** (**CIDEGA**) é un partido galego que se autodefine como galeguista de centro rexistrado o 22 de outubro de 2006. Está dirixido por Adolfo Reymóndez, ex-concelleiro e presidente do Partido Popular de Galicia en Rianxo.

Presentouse ás eleccións municipais de 2007 na Estrada sacando dous concelleiros, que posteriormente, en agosto de 2009, deixaron o partido, incorporándose ao PPdG. A pesar do parecido dos nomes non ten relación orgánica ningunha con Ciutadans de Catalunya. Nas eleccións ao Parlamento de Galicia de 2016 preséntase en coalición con Vía Centrum Partido Demócrata.

Notas
-----

1. ↑  "Cidadáns de Galicia pide a la Xunta que anule la salida de su grupo de Reboredo y Torres", Silvia Pampín. *Faro de Vigo*, 9 de abril de 2010.
2. ↑  "O PPdeG refórzase na Estrada coas fichaxes de dous ex edís de Cidega", *Vieiros*, 10 de setembro de 2009.
3. ↑  "Centrum e Cidadáns de Galicia concorrerán en coalición ás próximas eleccións autonómicas do 25 de setembro". *Xornal de Galicia*. 12 de agosto de 2016. Arquivado dende o orixinal o 26 de agosto de 2016. Consultado o 24 de agosto de 2016.

Véxase tamén
------------

### Ligazóns externas

* www.cidadansdegalicia.es
O **buzuki** ou **bouzouki** (en grego, μπουζούκι) é un instrumento musical orixinario de Grecia, cunha corda arrincada cun corpo en forma de pera e un pescozo moi longo. Forma parte da familia de instrumentos de corda de pescozo e ten un aspecto similar ao da mandolina. A parte dianteira da caixa do buzuki é plana, cun roseta ovoide (boca) e a tapa traseira está tallada en diferentes madeiras, de forma cóncava (caída). Adoita presentarse cunha serie de trastes máis altos que os dunha guitarra, con 22 a 26 trastes de bronce. Está normalmente decorado con perlas. Este instrumento é tocado con plectro ou pick, e ten un son metálico aberto, debido ao uso de cordas finas de aceiro ou de níquel, e a súa afinación facilita a mestura de acordes de dúas notas, baixos e contra-melodías. O bouzouki e outros instrumentos con mastro son a pandora (chamada panduris, ou pandura), un instrumento que os achados arqueolóxicos son presuntamente inventados na antiga Grecia, desde a idade do bronce.

É un piar da música grega moderna, tanto en composicións e bailes instrumentais como no acompañamento inseparable de cancións, especialmente en laiká ou música popular e en rebética, un estilo que recorda en certos aspectos o cante flamenco. A correspondencia certamente é moi diferente, xa que naceu nos ambientes marxinais de Atenas de principios do século XX, sede de importantes suburbios formados por miles de gregos expulsados ​​de Anatolia (agora Turquía), e posteriormente integrado na colección da chamada "música lixeira".

|  |  |
| --- | --- |
|  | Wikimedia Commons ten máis contidos multimedia na categoría:  ***Buzuki***  |

|  |  |
| --- | --- |
| Control de autoridades | 
* Wd: Q322675
* AAT: 300265860
* EBID: ID
* GND: 4280371-8
* JSTOR: bouzoukis
* MIMO: 3329
* MusicBrainz: ID

 |
A aguia real é un exemplo de ave de presa
Unha **ave de presa** ou **rapaz** é unha ave que caza a súa comida empregando o seu peteiro, duro, curvado e rematado en punta, e mailas súas poutas, afiadas, que fan presa nas súas capturas. As aves de presa divídense en diúrnas e nocturnas que se inclúen en dúas ordes distintas sen relación de parentesco:

**Falconiformes** - rapaces diúrnas

* **Catártidos**: voitres do novo mundo
* **Pandiónidos**: aguia peixeira
* **Accipítridos**: aguias, azores, gabiáns e voitres do vello mundo
* **Saxitáridos**: secretario
* **Falcónidos**: falcóns, falcóns pequenos, esmerillóns e lagarteiros.

**Estrixiformes** - rapaces nocturnas

* **Estríxidos**: bufos, mouchos.
* **Titónidos**: curuxas.

A semellanza entre as rapaces diúrnas e as nocturnas dáse pola denominada converxencia evolutiva (animais filoxeneticamente distantes adquiren, evolutivamente, aspectos semellantes por alimentarse do mesmo ou ocupar os mesmos nichos ecolóxicos). Aínda que o termo "rapaz" ás veces é utilizado amplamente, en xeral refírese a especies diúrnas.

Cetraría
--------

A caza co uso de rapaces denomínase cetraría, e iniciouse hai máis de 4.000 anos, sendo moi habitual na Idade Media. Desaparecida no século XVII, o seu principal impulsor e rescatador moderno foi Félix Rodríguez de la Fuente, un dos maiores expertos mundiais en rapaces.

Véxase tamén
------------

### Ligazóns externas

* Fotos, vídeos e sons de aves de presa Arquivado 27 de maio de 2010 en Wayback Machine. en Internet Bird Collection
A **ciencia dos datos**, tamén coñecida como **ciencia de datos** ou ***data science*** en inglés, é un campo interdisciplinar de métodos, procesos e sistemas científicos para extraer información e coñecemento dos datos. Usando datos estruturados ou non estruturados (véxase *minaría de datos*), a ciencia de datos é un campo da ciencia que une a estatística, a informática e outros campos do coñecemento co obxectivo final de comprender e modelar un fenómeno. Dentro desta área podemos atopar outros subcampos como a aprendizaxe automática, a aprendizaxe profunda, a clasificación, a análise de clúster, a minaría de datos, as bases de datos ou a visualización de datos.

A ciencia de datos é unha nova metodoloxía enfocada a converter os datos en accións. Así, en lugar de basear as decisións na intuición, este campo ofrece ferramentas para optimizar a toma de decisións mediante o coñecemento e a análise de resultados. A ciencia de datos é unha ferramenta para informar, non para explicar.

Polo xeral, os pasos a seguir nestes procesos son: facerse unha pregunta, obter os datos, procesalos (límpalos, agrupalos, seleccionalos...), analizalos e, finalmente, tomar unha decisión e actuar.

Notas
-----

1. ↑  Donoho, David (2017-10-02). "50 Years of Data Science". *Journal of Computational and Graphical Statistics* (en inglés) **26** (4): 745–766. ISSN 1061-8600. doi:10.1080/10618600.2017.1384734.
2. ↑  Hayashi, Chikio (1998). Hayashi, Chikio; Yajima, Keiji; Bock, Hans-Hermann; Ohsumi, Noboru, eds. "What is Data Science ? Fundamental Concepts and a Heuristic Example". *Data Science, Classification, and Related Methods*. Studies in Classification, Data Analysis, and Knowledge Organization (en inglés) (Tokyo: Springer Japan): 40–51. ISBN 978-4-431-65950-1. doi:10.1007/978-4-431-65950-1\_3.
3. ↑  Turístico, Pulso. "¿Por qué continuar tu formación en ciencia de datos con una maestría?". *PulsoTuristico* (en castelán). Consultado o 2023-07-16.

Véxase tamén
------------

* Aprendizaxe automática
* *Big data*
* Dato
* Estatística
* Información
* Informática
* Intelixencia artificial

|  |  |
| --- | --- |
| Control de autoridades | 
* Wd: Q2374463
* MAG: 2522767166

 |

|  |  |
| --- | --- |
| Identificadores | 
* MeSH: D000077488
* MeSH: L01.305

 |
| Arapaimidae |
| --- |
| *Arapaima* sp. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Osteoglossiformes |
| Familia: | ArapaimidaeBonaparte, 1846 |

 |
| Genera |
| * *Arapaima*
* *Heterotis*
 |

Os **arapáimidos** (**Arapaimidae**) son unha familia de peixes de auga doce osteoglosiformes coñecidos por ter linguas óseas. Esta familia inclúe os xéneros *Arapaima* do Amazonas e o *Heterotis* de África. As especies desta familia considérase ás veces que forman parte da familia Osteoglossidae.

Un estudo xenético mostrou que os Arapaimidae (*Arapaima* e *Heterotis*) diverxiron dos Osteoglossidae hai uns 220 millóns de anos, durante o Triásico tardío. Dentro dos osteoglósidos, a liñaxe que deu lugar ao *Osteoglossum* suramericano diverxiu hai uns 170 millóns de anos, durante o Xurásico medio. O xénero asiático e australiano *Scleropages* separouse hai uns 140 millóns de anos, durante o Cretáceo inicial.

Notas
-----

1. 1 2  Froese, Rainer, and Daniel Pauly, eds. (2013). "Arapaimidae" in FishBase. August 2013 version.
2. ↑  Kumazawa, Yoshinori (2003). "The reason the freshwater fish arowana live across the sea". *Quarterly Journal Biohistory* (Winter). Arquivado dende o orixinal o 05 de febreiro de 2012. Consultado o 19 July 2014.

|  |  |
| --- | --- |
| Control de autoridades | 
* Wd: Q525579
* MAG: 2777969006

 |

|  |  |
| --- | --- |
| Identificadores taxonómicos | 
* Fossilworks: 265738
* GBIF: 4228
* iNaturalist: 85597
* IRMNG: 101786
* WoRMS: 267016

 |
Para outras páxinas con títulos homónimos véxase: Bandeira (homónimos).
Bandeira de Galicia.
Unha **bandeira** é unha peza de tea, normalmente rectangular, aínda que pode adoptar formas moi variadas, que se suxeita por un dos seus lados a unha hasta, ou se pendura dunha driza, e que se emprega para identificar unha persoa (guión, estandarte, bandeira persoal, bandeira de rango etc.), ou grupo de persoas (bandeira nacional, Nacións Unidas, a Unión Europea, a OTAN e a Cruz Vermella, por citar uns exemplos).

Bandeiras na sede da ONU en Xenebra.
Tamén se emprega para transmitir sinais (como un semáforo), especialmente na navegación marítima. O estudo das bandeiras coñécese como vexiloloxía.

Varias bandeiras en Florida.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bandeira Modificar a ligazón no Wikidata*** |

### Outros artigos

* Lista de bandeiras

|  |  |
| --- | --- |
| Control de autoridades | 
* Wd: Q14660
* AAT: 300195678
* BNCF: 15226
* BNF: 11931902w
* EBID: ID
* GND: 4127955-4
* LCCN: sh85048969
* NDL: 00563007
* NKC: ph127128
* Treccani: bandiera

 |
Diagrama de Ebenezer Howard, fundador do movemento de Cidade Xardín.
O movemento urbanístico das **cidades xardín** é unha zona urbana deseñada para unha vida saudable e de traballo. Debe ter un tamaño que faga posible unha vida social a plenitude, non debe ser moi grande, o seu crecemento será controlado e haberá un límite de poboación. Estará rodeada por un cinto vexetal e comunidades rurais en proporción de 3 a 1 respecto á superficie urbanizada. O conxunto, especialmente o chan, será de propiedade pública, ou deberá ser posuído en forma asociada pola comunidade, co fin de evitar a especulación con terreos. O concepto foi fundado por Sir Ebenezer Howard (1850-1928). Os seus conceptos sociolóxicos e urbanísticos aparecen no libro *Cidades Xardín do mañá*, a versión corrixida e completa do cal foi publicada en 1902.

A Garden City Association promoveu a fundación da primeira cidade xardín en Letchworth, a 55 km ó norte de Londres, nun terreo de pouco máis de 1860 ha e para unha poboación de 33 000 habitantes. Outro proxecto de cidade xardín iniciouse en 1919, en Welwyn Garden City, achegada a outra cidade chamada simplemente Welwyn, ó norte de Londres, que en 1970 tiña unha poboación de 45 000 habitantes. En ámbolos casos, a maioría dos residentes traballa nos centros industriais da localidade, e o resto, en lugares que non distan dos 15 km. Trátase de cidades integrais, non cidades dormitorio.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cidade xardín Modificar a ligazón no Wikidata*** |

### Bibliografía

* Fainstein, S; Campbell, S (2003). Blackwell, ed. *Readings in planning theory*. Malden, Massachusetts. .
* Hall, P (2002). Blackwell, ed. *Cities of Tomorrow* (3rd ed.). Malden, Massachusetts. .

### Outros artigos

* Cidade Xardín da Coruña

|  |  |
| --- | --- |
| Control de autoridades | 
* Wd: Q660088
* BNCF: 26570
* BNF: 11948476z
* GEA: 3797
* GEC: 0225443
* LCCN: sh85053069
* NDL: 00561305
* NKC: ph175767

 |
**Braulio González Pasantino**, coñecido como **Zapatero**, nado en Santiago de Compostela cara a 1902 e finado en Cans (O Porriño) o 19 de setembro de 1936, foi un fotógrafo e político galego.

Traxectoria
-----------

Fillo do gaiteiro compostelán Antonio González Silva. Zapateiro de profesión. Residente en Redondela. Comunista e afiliado á Casa do Pobo de Redondela. Dedicábase á fotografía, percorrendo vilas e parroquias da contorna. Nas eleccións de febreiro de 1936, logo de que un grupo de falanxistas quixesen romper as urnas e por iso seren detidos, Braulio tirou fotografías dos membros do grupo. Ao producirse o golpe de Estado do 18 de xullo de 1936, integróuse no comité da Fronte Popular e participou na requisa de armas nas parroquias de Saxamonde e Quintela. Logo fuxiu ao monte e estivo refuxiado nun palleiro en Vilavella e no faiado da súa casa. Foi detido e torturado. Barbaramente mutilado, foi asasinado na parroquia de Cans, camiño de Ponteareas.

Véxase tamén
------------

### Bibliografía

* Amoedo López, Gonzalo; Gil Moure, Roberto (2002). *Redondela, crónica dun tempo pasado: A II República e o primeiro franquismo*. Sada: Do Castro. pp. 293–295. ISBN 84-8485-090-0.
* Paz Antón, Xosé Ramón (2007). *O Porriño 1936*. Vigo: A Nosa Terra. pp. 160–161. ISBN 978-84-8341-157-5.

### Ligazóns externas

* 

* Braulio González Pasantino na páxina web *Nomes e Voces*.
**ChessGames.com** é unha gran comunidade de xadrez de Internet, con máis de 87.000 membros. ChessGames.com foi fundada en 2001 por Daniel Freeman e Alberto Artidiello. A sede atópase en Fort Lauderdale, Florida. A web ten unha gran base de datos de partidas de xadrez históricas onde cada partida ten un taboleiro distinto para comentarios e análises. A subscrición básica é libre e a web está aberta para xogadores de todos os niveis.

ChessGames.com é unha web na que non existe un motor de xogo, onde os membros discuten sobre xadrez e analizan posicións sen xogar ao xadrez en tempo real, excepto en concursos por equipos e retos de consulta. Os subscritores da web tiveron moito éxito representando a xogadores d'"O Mundo" competindo contra Grandes Mestres. As características da web permiten estudar aperturas, finais e sacrificios, incluíndo o repertorio de aperturas específico dun Gran Mestre na base de datos

Notas
-----

1. ↑  "Estadísticas de ChessGames.com". Chessgames.com. Consultado o 2007-12-08.
2. ↑  "As partidas de xadrez de xogadores do Mundo contra grandes mestres". Chessgames.com. Consultado o 2007-12-08.

Véxase tamén
------------

### Ligazóns externas

* ChessGames.com *(en inglés)*
* ChessGames.com vs xogadores do Mundo
Unha **axencia de desenvolvemento económico** (inglés: *economic development agency* ou tamén inglés: *investment promotion agency*, do que deriva o acrónimo *IPA*) é a miúdo unha axencia gobernamental (ou, ocasionalmente, unha organización sen ánimo de lucro que funciona dun xeito similar a unha cámara de comercio ou unha consultoría empresarial) que ten como misión atraer investimentos a un país, un estado, unha rexión ou unha cidade. Tamén recibe o nome de **axencia de promoción económica**, **axencia de investimento e desenvolvemento** ou **axencia de promoción e investimento**. Xeralmente, as IPAs teñen catro funcións principais: o desenvolvemento da imaxe dun país candidato a investimento estranxeiro directo, a xeración de investimentos, a xestión de proxectos e o fornecemento de servizos de atención. Algunhas IPAs teñen unha función de promoción adicional sobre todo en países en desenvolvemento nos que o clima de investimentos non son totalmente favorables.

Unha IPA leva a cabo o seu labor presentando os investidores aos fornecedores locais (de materias primas ou outros insumos), subministrando datos estatísticos e información empresarial como os indicadores macroeconómicos (PNB, PIB, IDH, inflación, etc...), a produtividade da man de obra, os salarios medios ou os sectores atractivos da economía local, e xestionando calquera outro incentivo de investimento que a cidade, o estado ou o país poida ofrecer aos investidores estranxeiros (sexan compañías ou particulares).

Véxase tamén
------------

### Outros artigos

* Investimento estranxeiro directo
* World Association of Investment Promotion Agencies